CELEX: 52018PC0261
Language: sk
Date: 2018-05-08
Title: Návrh SMERNICA RADY, ktorou sa menia smernice 2006/112/ES a 2008/118/ES, pokiaľ ide o začlenenie talianskej obce Campione ďItalia a talianskych vôd jazera Lugano do colného územia Únie a do územnej pôsobnosti smernice 2008/118/ES

EURÓPSKA KOMISIA
            V Bruseli8. 5. 2018
            COM(2018) 261 final
            2018/0124(CNS)
            Návrh
            SMERNICA RADY,
            ktorou sa menia smernice 2006/112/ES a 2008/118/ES, pokiaľ ide o začlenenie talianskej obce Campione ďItalia a talianskych vôd jazera Lugano do colného územia Únie a do územnej pôsobnosti smernice 2008/118/ES
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Na žiadosť Talianska by sa mali talianska obec Campione ďItalia a talianske vody jazera Lugano začleniť do colného územia EÚ a do územia Únie, na ktoré sa uplatňuje smernica 2008/118/ES o všeobecnom systéme spotrebných daní
                  1
                (ďalej len „smernica o spotrebnej dani“). Geografické umiestnenie týchto dvoch území ako talianskych exkláv na území Švajčiarska v minulosti odôvodňovalo ich vyňatie z colného územia EÚ, ale Taliansko sa domnieva, že toto vyňatie už nie je potrebné, a to najmä z toho dôvodu, že inak ich chce Švajčiarsko v súčasnosti začleniť do svojho colného územia. Taliansko preto žiada, aby sa tieto dve územia zahrnuli do rozsahu pôsobnosti colného územia EÚ a územia Únie, na ktoré sa uplatňuje smernica o spotrebnej dani. Navrhuje sa, aby sa táto zmena uplatňovala od 1. januára 2019.
            
            
               Taliansko sa domnieva, že začlenenie talianskej obce Campione ďItalia a talianskych vôd jazera Lugano do colného územia EÚ a do rozsahu pôsobnosti smernice o spotrebnej dani nie je nezlučiteľné so zachovaním uplatňovania osobitného daňového systému v oblasti dane z pridanej hodnoty, a najmä s tým, aby tieto územia ostali naďalej vylúčené z územnej pôsobnosti smernice 2006/112/ES o spoločnom systéme dane z pridanej hodnoty
                  2
                (ďalej len „smernica o DPH“). Má to zásadný význam pre zabezpečenie rovnakých podmienok, aké sa uplatňujú v hospodárskom kontexte okolitého švajčiarskeho územia, a to prostredníctvom uplatňovania miestnych nepriamych daní v súlade so švajčiarskou daňou z pridanej hodnoty. Začlenenie týchto území do colného územia EÚ a do územia Únie, na ktoré sa uplatňuje smernica o spotrebnej dani, si preto vyžaduje iba formálnu zmenu smernice o DPH, v ktorej ich treba presunúť z článku 6 ods. 2 (územia, ktoré netvoria súčasť colného územia EÚ a ktoré sú vylúčené z územnej pôsobnosti smernice o DPH) do článku 6 ods. 1 (územia, ktoré tvoria súčasť colného územia EÚ a ktoré sú vylúčené z územnej pôsobnosti smernice o DPH).
            
            
               Návrh na zmenu smernice o spotrebnej dani a smernice o DPH je prísne naviazaný na zmenu Colného kódexu Únie. Tieto zmeny by sa preto mali uplatňovať od toho istého dátumu. Taliansko poukázalo na to, že tieto zmeny budú musieť nadobudnúť účinnosť 1. januára nasledujúceho po ich prijatí, čiže v každom prípade nie skôr ako 1. januára 2019, aby sa zabezpečilo lepšie riadenie a lepšia administratívna organizácia.
            
            
               •Súlad s ostatnými politikami Únie
            
            
               
                  Zmeny smernice o spotrebnej dani a smernice o DPH sú dôsledkom zmien nariadenia (EÚ) č. 952/2013
                     3
                  , ktorým sa ustanovuje Colný kódex Únie.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Článok 113 Zmluvy o fungovaní Európskej únie. V uvedenom článku sa stanovuje, že Rada jednomyseľne v súlade s mimoriadnym legislatívnym postupom a po porade s Európskym parlamentom a Hospodárskym a sociálnym výborom prijme ustanovenia na zosúladenie pravidiel členských štátov v oblasti nepriameho zdaňovania.
               
            
            
               •Subsidiarita (v prípade inej ako výlučnej právomoci)
            
            
               
                  Geografický rozsah pôsobnosti smernice o spotrebnej dani a smernice o DPH je harmonizovaný. Členské štáty nesmú uplatňovať rozdielny geografický rozsah pôsobnosti.
               
            
            
               •Proporcionalita
            
            
               
                  Navrhovaná zmena neprekračuje rámec toho, čo je potrebné na vyriešenie existujúcich problémov, a teda na dosiahnutie cieľov zmluvy zameraných na riadne a účinné fungovanie vnútorného trhu.
               
               
                  Tento návrh je v súlade so zásadou proporcionality uvedenou v článku 5 ods. 4 Zmluvy o Európskej únii.Táto zmena vychádza z politického rozhodnutia talianskej vlády. Nemá vplyv na iné členské štáty.
               
            
            
               •Výber nástroja
            
            
               
                  Smernica Rady.
               
            
            
               •Vysvetľujúce dokumenty (v prípade smerníc)
            
         
         
            
               Členské štáty nemajú k svojim oznámeniam o transpozičných opatreniach pripájať dokument vysvetľujúci vzťah medzi prvkami smernice a zodpovedajúcimi časťami vnútroštátnych transpozičných nástrojov, keďže zmeny sa týkajú len jedného ustanovenia smernice o spotrebnej dani a smernice o DPH.
            
            
               2018/0124 (CNS)
            
            
               Návrh
            
            
               SMERNICA RADY,
            
            
               ktorou sa menia smernice 2006/112/ES a 2008/118/ES, pokiaľ ide o začlenenie talianskej obce Campione ďItalia a talianskych vôd jazera Lugano do colného územia Únie a do územnej pôsobnosti smernice 2008/118/ES
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 113,
            
            
               so zreteľom na návrh Európskej komisie,
            
            
               po postúpení návrhu legislatívneho aktu národným parlamentom,
            
            
               so zreteľom na stanovisko Európskeho parlamentu
                  4
               ,
            
            
               so zreteľom na stanovisko Európskeho hospodárskeho a sociálneho výboru
                  5
               ,
            
            
               konajúc v súlade s mimoriadnym legislatívnym postupom,
            
            
               keďže:
            
            
               (1)Taliansko vo svojom liste z 18. júla 2017 požiadalo o začlenenie talianskej obce Campione ďItalia a talianskych vôd jazera Lugano do colného územia Únie v zmysle vymedzenia v nariadení Európskeho parlamentu a Rady (EÚ) č. 952/2013
                  6
               , ako aj o ich začlenenie do územnej pôsobnosti smernice Rady 2008/118/ES
                  7
                na účely spotrebnej dane, pričom sa zachová ich vylúčenie z územnej pôsobnosti smernice Rady 2006/112/ES
                  8
                na účely dane z pridanej hodnoty.
            
            
               (2)Talianska obec Campione d’Italia, ktorá je talianskou exklávou na území Švajčiarska, ako aj talianske vody jazera Lugano by sa mali začleniť do colného územia Únie, pretože historické dôvody, pre ktoré boli tieto územia vyňaté, ako sú napríklad ich izolovanosť a hospodárske znevýhodnenie, už pominuli. Z rovnakých dôvodov by tieto územia mali byť zahrnuté do územnej pôsobnosti smernice 2008/118/ES.
            
            
               (3)Taliansko však chce, aby tieto územia ostali naďalej vylúčené z územnej pôsobnosti smernice 2006/112/ES o spoločnom systéme dane z pridanej hodnoty, keďže to má zásadný význam pre zachovanie rovnakých podmienok pre hospodárske subjekty usadené vo Švajčiarsku a v talianskej obci Campione d’Italia prostredníctvom uplatňovania režimu miestnych nepriamych daní v súlade so švajčiarskym systémom dane z pridanej hodnoty.
            
            
               (4)Zmeny smerníc 2006/112/ES a 2008/118/ES sú prísne naviazané na zmenu nariadenia (EÚ) č. 952/2013
                  9
               , pokiaľ ide o územnú pôsobnosť colného územia Únie. Vnútroštátne transpozičné opatrenia vzťahujúce sa na uvedené zmeny by sa preto mali uplatňovať od toho istého dátumu ako zmena nariadenia (EÚ) č. 952/2013.
            
            
               (5)Smernice 2006/112/ES a 2008/118/ES by sa preto mali zodpovedajúcim spôsobom zmeniť,
            
            
               PRIJALA TÚTO SMERNICU:
            
            
               Článok 1
            
         
         
            
               Smernica 2006/112/ES sa mení takto:
            
            
               1.
                     V článku 6 ods. 1 sa dopĺňajú tieto písmená f) a g):
            
            
               „f)
                     Campione d’Italia,
            
            
               g)
                     talianske vody jazera Lugano.“
            
            
               2.
                     V článku 6 ods. 2 sa vypúšťajú písmená f) a g).
            
            
               Článok 2
            
            
               Smernica 2008/118/ES sa mení takto:
            
            
               1.
                     V článku 5 ods. 3 sa vypúšťajú písmená f) a g).
            
            
               Článok 3
            
            
               1.Členské štáty prijmú a uverejnia najneskôr do 31. decembra 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
            
            
               Tieto ustanovenia uplatňujú od 1. januára 2019.
            
            
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
            
            
               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
            
            
               Článok 4
            
            
               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
            
            
               Článok 5
            
            
               Táto smernica je určená členským štátom.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).
               
               
                  
                     (2)
                  
                        Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
               
               
                  
                     (3)
                  
                        Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
               
               
                  
                     (4)
                  
                        Ú. v. EÚ C [...], [...], s. [...].
               
               
                  
                     (5)
                  
                        Ú. v. EÚ C [...], [...], s. [...].
               
               
                  
                     (6)
                  
                        Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
               
               
                  
                     (7)
                  
                        Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).
               
               
                  
                     (8)
                  
                        Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
               
               
                  
                     (9)
                  
                        Zmenené nariadením (EÚ) XXX.